บาทเปิด 34.05/07 คาดแกว่งแคบ
เงินบาทเปิด 34.05/07 คาดแกว่งแคบ ติดตามประชุมสภากรีซผ่านร่างแผนปฏิรูปเศรษฐกิจใหม่
15 ก.ค. 2558

เงินบาทเปิด 34.05/07 คาดแกว่งแคบ ติดตามประชุมสภากรีซผ่านร่างแผนปฏิรูปเศรษฐกิจใหม่
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 34.05/07 บาท/ดอลลาร์ อ่อนค่าเล็กน้อยจากช่วงเย็นวานนี้ที่ปิดตลาดที่ระดับ 34.02/04 บาท/ดอลลาร์
ทิศทางเงินบาทวันนี้คาดว่าจะยังแกว่งอยู่ในกรอบแคบๆ เนื่องจากนักลงทุนรอฟังผลการประชุมสมาชิกรัฐสภากรีซลงคะแนนเสียงว่า จะอนุมัติร่างกฎหมายซึ่งได้มีการระบุแผนการปฏิรูปเศรษฐกิจชุดใหม่หรือไม่ โดยแผนดังกล่าวครอบคลุมมาตรการรัดเข็มขัดในด้านต่างๆ ตามที่กลุ่มเจ้าหนี้ได้กำหนดไว้ หลังจากที่ได้บรรลุข้อตกลงเมื่อวันจันทร์ที่ผ่านมา
"วันนี้คงจะแกว่งแคบๆ รอการประชุมรัฐสภาของกรีซในวันนี้ก่อน นอกนั้นก็ยังไม่มีปัจจัยใหม่" นักบริหารเงินระบุ
นักบริหารเงิน คาดว่า เงินบาทวันนี้จะเคลื่อนไหวอยู่ในกรอบ 34.00-34.10 บาท/ดอลลาร์